
    Академија струковних студија Западна Србија
    Одсек Ваљево
ОБАВЕШТЕЊЕ ЗА СТУДЕНТЕ ПРВЕ ГОДИНЕ
(ПОСЛОВНА ЕКОНОМИЈА)- студије на даљину
ПРАКТИЧНА СТРУКОВНА НАСТАВА - ПСН
  Број ЕСПБ:   4                                                         Статус предмета: обавезни                                                      
Циљ предмета
· Повезивање знања стечених из различитих предмета и њихову примену кроз симулације пословних догађаја у виртуелном предузећу и упознавање са пословањем изабраних предузећа односно институција;

· Развој способности и вештина: пословног комуницирања, коришћења информационих технологија, израде и презентације стручног рада.   
Исход предмета 
Оспособљеност студената за:   

· примену стечених знања у конкретним пословним активностима као и пословно комуницирање.
ПЛАН АКТИВНОСТИ
Предмет Практична струковна настава реализује се у складу са Наставним планом и програмом на акредитованом студијском програму Пословна екомонија – студије на даљину у периоду од 16. априла 2021. до 10. јула 2021. године. 
Обухвата две целине:
1. ПРАКТИЧНА НАСТАВА и 
2. РАД НА ЗАДАТУ ТЕМУ У ВИДУ ПИСАНОГ ЕЛАБОРАТА И ПРЕЗЕНТАЦИЈА РАДА
1. ПРАКТИЧНА НАСТАВА
На практичној настави студент може сакупити од 30 до 50 поена (присуство семинарима од 10 до 15 поена и вежбе у виртуелном предузећу од 20 до 35 поена). 
1.1. Семинари
Практична настава обухвата више кратких  семинара који имају за циљ да код студената развију свест о значају планирања сопственог рада и развоја  практичних вештина током студија, као важног  предуслова за повећање њихових шанси за запослење, тако и за развој професионалне каријере. Акценат је на праћењу фискалне политике у Србији, потом на разумевању управљања привредним друштвима, као и на изради стручних радова..
За сваки одслушан семинар студент добија по 5 поена. Студент је обавезан да посети два семинара по свом избору.

Семинари планирани за реализацију у 2021. години

·  Фискална политика Републике Србије у периоду 2018-2020. године, др Слободан Илић
·  Системи управљања привредним друштвима, др Слободан Ненадовић
·  Израда стручних радова, МА Ивана Марковић
1.2. Вежбе у Виртуелном предузећу 
Вежбе у Виртуелном предузећу, као део практичне наставе  имају за циљ  упознавање студената са Виртуелним предузећем, његовим оснивањем, организационом структуром, функционисањем. Повезивање стечених знања из предмета прве године и њихова практична примена кроз практичне примере  је, такође, укључена у реализацију овог дела наставе. 

Све вежбе су обавезне. Студент кроз активности на вежбама може добити од 20 (минимум) до 35 поена.

Вежбе у Виртуелном предузећу 
· Упознавање са Виртуелним предузећем, организационом структуром и функционисањем 

· Work shops: Комуницирамо преко интернета (слање mail'а, циркуларно писмо, пословна писма,  ...)
· Развијање вештине јавне презентација 
· Оснивање привредног друштва:  услови, процедуре и документи
· Практична примена знања из рачуноводства: саставити билансе, коментарисати дате билансе,    одговорити на питања 
· Практична примена знања из Пословног комуницирања: Самопроцена, Начин тражења посла, Оглас за посао, Радна биографија – CV, Телефонски разговор са потенцијалним послодавцем, Разговор-интервју са послодавцем, Захвално писмо, Први дан на послу, Како задржати посао који сте добили? 
2. РАД НА ЗАДАТУ ТЕМУ У ВИДУ ПИСАНОГ ЕЛАБОРАТА И ПРЕЗЕНТАЦИЈА РАДА
Израда писаног елабората на задату тему и његова одбрана пред предметним професором су обавезни завршни део испита. Прихваћен елаборат може донети студенту најмање 18 а највише 30 поена, а усмени испит – презентација најмање 12 а највише 20 поена.

Елаборат се може радити и презентирати индивидуално или тимски (2-4 студента).
Изабрана тема се пријављује координатору Практичен струковне наставе .

Елаборат треба да има обим од 8 до 15 страна. При обради теме за основни текст користити ћирилично или латинично писмо Times New Roman, величину слова од 12 тачака и једноструки проред. Све маргине подесити на 2 цм. Обрађену тему штампати на папиру формата А4 и увезати у фасциклу са механизмом. На задњу поткорицу фасцикле причврстити футролу (џеп) за CD, у коју треба ставити CD са текстом обрађене теме и евентуалне друге датотеке. На површини CD-а написати назив академије, назив предмета Практична струковна настава, имена студен(а)та и назив теме. Студенти су обавезни да на основу рада направе и Power Point презентацију (до 10 слајдова) и да усмено одбране рад.
Обрађену тему предати у два примерка координатору Практичне струковне наставе најкасније до 18. јуна за јунски испитни рок или најкасније 7 дана пре почетка испитног рока у коме је студент пријавио полагање предмета Практична струковна настава. 
Предметни наставник је обавезан да прегледа и оцени елаборат.  О прихваћеним (или неприхваћеним) елаборатима  и терминима за одбрану, координатор стручне праксе обавештава студенте најкасније 3 дана пре испитног термина.
Предмет ПРАКТИЧНА СТРУКОВНА НАСТАВА школске 2020/21. године реализоваће се у периоду од 16. априла 2021. до 10. јула 2021. године. Термини за практичну наставу за њихово похађање биће објављени до 29. априла 2021.

Преглед вредновања активности за предмет Практична струковна настава 
	Практична настава 
- Предиспитне обавезе -

(минимално 30 поена а максимално 50 поена)
	Семинари
	Поени

мин.-макс.

	
	Семинар I
	5
	10 - 15

	
	Семинар II
	5
	

	
	Семинар III
	5
	

	
	Вежбе у виртуелном предузећу (обавезне)
	20 - 35

	
	Практична настава - укупно
	30 - 50

	Завршни испит
- Рад на задату тему у виду писаног елабората

и његова презентација -

(минимално 30 поена а максимално 50 поена)
	Писмени испит – елаборат
	18 - 30

	
	Усмени испит - презентација
	12 - 20

	
	Завршни испит
	30 - 50

	Оцена знања
	60 - 100


Могућност ЗА стицање потребних поена 

за предмет ПРАКТИЧНА СТРУКОВНА НАСТАВА  на други начин
1. Студенти који су у радном односу ослобађају се вежби у виртуелном предузећу и једног семинара уз сагласност координатора Практичне струковне наставе. У обавези су да ураде један од сегмената по избору (Пословно комуницирање, Оснивање привредних друштава или Практична примена знања из рачуноводства)  у Практикуму из Стручне праксе 1. 
Пријављивање изабраних тема за завршни испит и предаја урађених елабората врши се код координатора ПСН, према распореду који ће бити накнадно објављен
Координатор  активности и евиденција о ПСН: др Сања Радовановић, кабинет 43. Еmail: sanja.radovanovic@vipos.edu.rs

